**บันทึกข้อความ**

**ส่วนราชการ** สำนักปลัด อบต. องค์การบริหารส่วนตำบลไม้เรียง 075355120

**ที่** นศ 80501/  **วันที่** 23 พฤศจิกายน 2563

**เรื่อง**  รายงานผลการดำเนินการแผนอัตรากำลัง 3 ปี (พ.ศ.2561-2563) ประจำปีงบประมาณ พ.ศ.2563

เรียน นายกองค์การบริหารส่วนตำบลไม้เรียง

 ตามที่งานการเจ้าหน้าที่ องค์การบริหารส่วนตำบลไม้เรียง ได้จัดทำแผนอัตรากำลัง 3 ปี (พ.ศ.2561-2563) เพื่อใช้การบริหารจัดการอัตรากำลังของหน่วยงานรัฐ เป็นสิ่งที่สำคัญและต้องดำเนินการต่อเนื่อง เนื่องจากการกำหนดอัตรากำลังคนในองค์กรหนึ่งจะมีความสัมพันธ์กับการกำหนดอัตราเงินเดือน ค่าจ้าง ค่าตอบแทน ประโยชน์ตอบแทนอื่น และสวัสดิการอื่นๆ อีกมากมาย ที่มีความสัมพันธ์เกี่ยวเนื่องสอดคล้องกัน ประกอบองค์การบริหารส่วนตำบลไม้เรียง จำเป็นต้องจัดทำแผนอัตรากำลัง 3 ปี ประจำปีงบประมาณ 2564 –2566 ให้สอดรับและสัมพันธ์กับแผนอัตรากำลังฉบับเดิมเป็นสำคัญ เพื่อให้การบริหารจัดการอัตรากำลังของหน่วยงานให้มีความสมบูรณ์และต่อเนื่อง ใช้ประกอบการบริหารจัดการอัตรากำลังของบุคลากรในสังกัด ซึ่งพนักงานส่วนตำบล และพนักงานจ้างในสังกัด แยกได้ดังนี้

 **- แยกตามเพศ**

 1. เพศชาย จำนวน 8 คน

 2. เพศหญิง จำนวน 19 คน

 **- แยกตามประเภทตำแหน่ง**

 1. ข้าราชการ จำนวน 17 คน

 2. ลูกจ้างประจำ จำนวน 4 คน

 3. พนักงานจ้าง จำนวน 6 คน

 **- แยกตามสังกัดกอง/ฝ่าย/ส่วน**

 1. ปลัด/รองปลัด จำนวน 1 คน

 1. สำนักงานปลัด จำนวน 19 คน

 2. กองคลัง จำนวน 6 คน

 3. กองช่าง จำนวน 1 คน

 **องค์การบริหารส่วนตำบลไม้เรียง มีการจัดประเภทของบุคลากรในสังกัด** โดยการวางกรอบอัตรากำลังให้สอดคล้องกับภาระงาน โดยวางประเภทของบุคลากรภาครัฐตามความเหมาะสมให้สอดรับกับแนวทางการบริหารภาครัฐแนวใหม่ ที่เน้นความยืดหยุ่น แก้ไขง่าย กระจายอำนาจการบริหารจัดการ มีความคล่องตัว และมีเจ้าภาพที่ชัดเจน อีกทั้งยังได้กำหนดให้เป็นไปตามหลักการบริหารกิจการบ้านเมืองที่ดีด้วย ในการกำหนดประเภทบุคลากรภาครัฐ เน้นใช้อัตรากำลังแต่ละประเภทอย่างเหมาะสมกับภารกิจ ดังนี้

 **พนักงานส่วนตำบล** : ปฏิบัติงานในภารกิจหลัก ลักษณะงานที่เน้นการใช้ความรู้ความสามารถและทักษะเชิงเทคนิค หรือเป็นงานวิชาการ งานที่เกี่ยวข้องกับการกำหนดนโยบายหรือลักษณะงานที่มีความต่อเนื่องในการทำงาน มีอำนาจหน้าที่ในการสั่งการบังคับบัญชา ผู้ใต้บังคับบัญชาตามลำดับชั้น กำหนดตำแหน่ง แต่ละประเภทของพนักงานส่วนตำบลไว้ ดังนี้

* สายงานบริหารงานท้องถิ่น ได้แก่ ปลัด รองปลัด
* สายงานอำนวยการท้องถิ่น ได้แก่ หัวหน้าส่วนราชการ ผู้อำนวยการกอง
* สายงานวิชาการ ได้แก่ สายงานที่บรรจุเริ่มต้นด้วยคุณวุฒิปริญญาตรี
* สายงานทั่วไป ได้แก่ สายงานที่บรรจุเริ่มต้นมีคุณวุฒิต่ำกว่าปริญญาตรี

-2-

 **พนักงานจ้าง** : ปฏิบัติงานเสริมในภารกิจรอง ภารกิจสนับสนุน งานที่มีกำหนดระยะเวลาการปฏิบัติงานเริ่มต้นและสิ้นสุดที่แน่นอนตามโครงการหรือภารกิจในระยะสั้น หลักเกณฑ์การกำหนดพนักงานจ้างจะมี 3 ประเภทแต่ องค์การบริหารส่วนตำบลไม้เรียงเป็นองค์การบริหารส่วนตำบล ประเภทสามัญด้วยบริบท ขนาด และปัจจัยหลายอย่าง จึงกำหนดจ้างพนักงานจ้างเพียง ๒ ประเภท ดังนี้

* พนักงานจ้างตามภารกิจ
* พนักงานจ้างทั่วไป

 **องค์การบริหารส่วนตำบลไม้เรียง ได้กำหนดสายงานและตำแหน่งงาน ในส่วนราชการ**

 การจัดสรรอัตรากำลังให้มีประสิทธิภาพ สอดคล้องกับภาระงาน ตลอดจนการกำหนดสายงานและคุณสมบัติเฉพาะตำแหน่ง ให้ตรงกับบทบาท ภารกิจขององค์การบริหารส่วนตำบลมากยิ่งขึ้น โดยจุดเน้นคือ กำหนดสายงานที่สอดคล้องกับหน้าที่ความรับผิดชอบมากที่สุด พร้อมทั้งเอื้อต่อการบริหารทรัพยากรบุคคล อันได้แก่ การโอน การย้าย การวางแผนเส้นทางความก้าวหน้าในสายอาชีพ เป็นต้น ทั้งนี้องค์การบริหารส่วนตำบลไม้เรียง ได้พิจารณาด้วยว่าอัตรากำลังที่มีอยู่ในปัจจุบัน มีคุณสมบัติทั้งในเชิงคุณภาพและปริมาณเป็นอย่างไรเพื่อให้สามารถบริหารกำหนดอัตรากำลังให้เกิดประโยชน์สูงสุด โดยให้พิจารณาความเหมาะสมในเชิงคุณสมบัติ ความรู้ ทักษะ วุฒิการศึกษา กลุ่มอาชีพที่เหมาะสมกับหน้าที่ความรับผิดชอบหลัก ดังนี้

 - **สำนักงานปลัด** คุณสมบัติ ความรู้ ทักษะ วุฒิการศึกษา ที่ใช้ในการบรรจุ และแต่งตั้งให้พนักงานส่วนตำบล และพนักงานจ้าง ดำรงตำแหน่งในสำนักงานปลัด ส่วนใหญ่จะเน้นที่เรื่องการวางแผน นโยบาย อำนวยการทั่วไป การบริการสาธารณ ฯลฯ ส่วนวุฒิการศึกษา ที่ใช้ในการบรรจุแต่งแต่งจะใช้คุณวุฒิตามมาตรฐานกำหนดตำแหน่งของแต่ละสายงาน เพื่อให้พนักงานแต่ละตำแหน่งสามารถปฏิบัติงานได้เต็มความสามารถและตรงตามความรู้ ประสบการณ์ที่แต่ละคนมี

 - **กองคลัง** คุณสมบัติ ความรู้ ทักษะ วุฒิการศึกษา ที่ใช้ในการบรรจุ และแต่งตั้งให้พนักงานส่วนตำบล และพนักงานจ้าง ดำรงตำแหน่งในกองคลัง จะเน้นที่เรื่องการเงิน การบัญชี การพัสดุ การจัดเก็บรายได้ ฯลฯ ส่วนวุฒิการศึกษา ที่ใช้ในการบรรจุแต่งแต่งจะใช้คุณวุฒิตามมาตรฐานกำหนดตำแหน่งของแต่ละสายงาน เพื่อให้พนักงานแต่ละตำแหน่งสามารถปฏิบัติงานได้เต็มความสามารถและตรงตามความรู้ ประสบการณ์ที่แต่ละคนมี

 **- กองช่าง** คุณสมบัติ ความรู้ ทักษะ วุฒิการศึกษา ที่ใช้ในการบรรจุ และแต่งตั้งให้พนักงานส่วนตำบล และพนักงานจ้าง ดำรงตำแหน่งในกองช่าง ส่วนใหญ่จะเน้นที่เรื่องสายงานช่าง การก่อสร้าง การออกแบบ การประมาณการราคา ฯลฯ ส่วนวุฒิการศึกษา ที่ใช้ในการบรรจุแต่งแต่งจะใช้คุณวุฒิตามมาตรฐานกำหนดตำแหน่งของแต่ละสายงาน เพื่อให้พนักงานแต่ละตำแหน่งสามารถปฏิบัติงานได้เต็มความสามารถและตรงตามความรู้ ประสบการณ์ที่แต่ละคนมี

 องค์การบริหารส่วนตำบลไม้เรียง ได้กำหนดนโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคลขององค์การบริหารส่วนตำบลไม้เรียง ดังนี้

1. **ด้านการสรรหา (Recruitment)**

 องค์การบริหารส่วนตำบลไม้เรียง โดยงานการเจ้าหน้าที่ สำนักงานปลัด ดำเนินการวางแผนกำลังคนแสวงหาคนตามคุณลักษณะที่กำหนด และเลือกสรรคนดีคนเก่งเพื่อปฏิบัติภารกิจขององค์การบริหารส่วนตำบลไม้เรียง

-3-

 **แนวทางการปฏิบัติ ดังนี้**

 1.1 จัดทำแผนอัตรากำลัง 3 ปี เพื่อใช้ในการกำหนดโครงสร้างและกรอบอัตรากำลังที่รองรับต่อภารกิจที่เปลี่ยนแปลงไป รวมทั้งแผนการปฏิรูปประเทศและยุทธศาสตร์ชาติ 20 ปี (พ.ศ. 2561 – 2580)

 1.2 จัดทำและดำเนินการตามแผนการสรรหาข้าราชการและพนักงานจ้างให้ทันต่อการเปลี่ยนแปลงหรือการสูญเสียกำลังคน โดยมุ่งเน้นให้มีอัตราว่างไม่เกินร้อยละ 10 ของบุคลากรทั้งหมด

 1.3 การรับสมัครคัดเลือกเพื่อบรรจุและแต่งตั้งบุคคลเข้ารับราชการ ต้องประกาศทางเว็บไซด์องค์การบริหารส่วนตำบลไม้เรียง และประชาสัมพันธ์ไปยังหน่วยงานอื่น

 1.4 แต่งตั้งคณะกรรมการในการสรรหาจากผู้ที่มีความรู้ความสามารถด้านนั้น และสอดคล้องกับระเบียบที่กำหนด

 **2. ด้านการพัฒนา (Development)**

องค์การบริหารส่วนตำบลไม้เรียง โดยงานการเจ้าหน้าที่ สำนักงานปลัด ดำเนินการวางแผนการพัฒนาบุคลากร เตรียมความพร้อมของข้าราชการและพนักงานจ้างเพื่อให้เป็นบุคลากรที่มีผลสัมฤทธิ์สูง พัฒนาความรู้ทักษะ และสมรรถนะโดยใช้เครื่องมือที่หลากหลายตามเส้นทางการพัฒนาบุคลากร เพื่อให้สามารถรองรับภารกิจขององค์การบริหารส่วนตำบลไม้เรียง แผนการปฏิรูปประเทศและยุทธศาสตร์ชาติ 20 ปี (พ.ศ. 2561 – 2580) ได้อย่างมีประสิทธิภาพ

 **แนวทางการปฏิบัติ ดังนี้**

 2.1 จัดทำและดำเนินการตามแผนพัฒนาบุคลากร 3 ปี ให้สอดคล้องตามความจำเป็นและความต้องการในการพัฒนาของบุคลากรในหน่วยงาน

 2.2 จัดทำแนวทางการพัฒนาบุคลากร เพื่อเป็นกรอบในการพัฒนาบุคลากรในแต่ละตำแหน่ง

 2.3 สร้างบทเรียนความรู้เฉพาะด้านตามสายงานให้อยู่ในระบบ E-Learning เพื่อให้บุคลากรใช้เป็นแหล่งเรียนรู้ได้ตลอดเวลาอย่างเป็นระบบ

 2.4 นำระบบสารสนเทศเพื่อยกระดับการพัฒนาทรัพยากรบุคคล มาใช้เป็นระบบงานพัฒนาบุคคล

 2.5 ส่งเสริมให้ข้าราชการและพนักงานจ้างพัฒนาตนเอง

 2.6 จัดให้มีการประเมินความพึงพอใจของบุคลากรในหน่วยงานที่มีต่อการพัฒนาบุคลากร

 **3. ด้านการรักษาไว้ (Retention)**

องค์การบริหารส่วนตำบลไม้เรียง โดยงานการเจ้าหน้าที่ สำนักงานปลัด ต้องวางแผนกลยุทธ์ด้านการบริหารทรัพยากรบุคคล แผนการพัฒนาคุณภาพชีวิตของบุคลากร จัดทำเส้นทางความก้าวหน้าในสายงาน ปรับปรุงระบบฐานข้อมูลบุคลากร การประเมินผลการปฏิบัติราชการของข้าราชการ ลูกจ้างประจำ และพนักงานจ้างมีประสิทธิภาพ มีกิจกรรมยกย่อง ชมเชยบุคลากรเพื่อให้บุคลากรเกิดความผูกพันต่อองค์กร

 **แนวทางการปฏิบัติ ดังนี้**

 3.1 จัดทำและดำเนินสำรวจความต้องการของบุคลากรที่มีต่อหน่วยงานและผู้บริหาร เพื่อดำเนินการปรับปรุงแก้ไข

 3.2 กำหนดกิจกรรมเชื่อมความสัมพันธ์ของบุคลากรในหน่วยงานผ่านกิจกรรมต่างๆ

 3.3 จัดทำเส้นทางความก้าวหน้าในสายงานแจ้งเวียนให้ข้าราชการรับทราบ

-4-

 3.4 ปรับปรุงฐานข้อมูลบุคลากรให้เป็นปัจจุบัน (ระบบฐานข้อมูลบุคลากรแห่งชาติ)

 3.5 จัดกิจกรรมยกย่อง ชมเชยบุคลากร ที่เป็นแบบอย่างที่ดีในด้านต่างๆ

 3.6 จัดสวัสดิการให้แก่บุคลากรตามที่ระเบียบกำหนด

 3.7 ควบคุมให้การประเมินผลการปฏิบัติราชการข้าราชการ ลูกจ้างประจำ และพนักงานจ้างเป็นไปตามหลักเกณฑ์ที่กำหนด พร้อมทั้งการเลื่อนขั้นเงินเดือน ค่าตอบแทนต้องดำเนินการให้เป็นไปตามระเบียบที่กำหนด และให้เป็นธรรมแก่บุคลากรทุกคน

  **4. ด้านการใช้ประโยชน์ (Utilization)**

 องค์การบริหารส่วนตำบลไม้เรียง โดยทุกส่วนราชการต้องร่วมมือในการบริหารทรัพยากรอย่างเป็นระบบ แจ้งให้บุคลากรเข้าถึงช่องทางการรับทราบข้อมูลด้านการบริหารทรัพยากรบุคคล รวมทั้งควบคุม กำกับ ดูแลให้ปฏิบัติราชการอย่างมีประสิทธิภาพ

 **แนวทางการปฏิบัติ ดังนี้**

 4.1 ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมทั้งควบคุม กำกับ ดูแลผู้ใต้บังคับบัญชาปฏิบัติตามระเบียบวินัย ประมวลจริยธรรมข้าราชการ

 4.2 การพิจารณาแต่งตั้งข้าราชการให้ดำรงตำแหน่งที่สูงขึ้นในตำแหน่งต่างๆ ให้ยึดความรู้ความสามารถและประโยชน์ต่อองค์กรเป็นหลักในการคัดเลือก

 ทั้งนี้ให้งานการเจ้าหน้าที่ สำนักงานปลัด รายงานผลการดำเนินการตามนโยบายดังกล่าวต่อนายกองค์การบริหารส่วนตำบลไม้เรียง ทราบอย่างน้อยปีละ 1 ครั้ง (ภายในวันที่ 31 ตุลาคม ของทุกปี)

 ทั้งนี้ ในปีงบประมาณประจำปี พ.ศ.2563 องค์การบริหารส่วนตำบลไม้เรียง ได้ดำเนินการตามกรอบแผนอัตรากำลัง 3 ปี ประจำปีงบประมาณ พ.ศ.2563 ที่วางไว้ โดยไม่มีการปรับปรุงกรอบอัตรากำลัง ทั้งพนักงานส่วนตำบล และพนักงานจ้าง แต่อย่างใด

 จึงเรียนมาเพื่อโปรดทราบ

|  |
| --- |
|  ...............................................ผู้รายงาน |
|  (นายพิเชษฐ คชสิทธิ์) |
|  นักทรัพยากรบุคคลชำนาญการ |

ความเห็น ปลัด อบต. ...............................................

....................................................................................

...........................................

(นายธีระศักดิ์ เพียรสวัสดิ์)

รองปลัดองค์การบริหารส่วนตำบล

รัการาชการแทนปลัดองค์การบริหารส่วนตำบล

ความเห็น หน.สป.อบต. ..............................................

....................................................................................

...........................................

(นางสาวศรีสุภา พระวิวงศ์)

นิติกร รักษาราชการแทน

หัวหน้าสำนักปลัด อบต.

ความเห็น นายก อบต. .................................................

....................................................................................

...........................................

(นายธรรมศักดิ์ อุบล)

นายกองค์การบริหารส่วนตำบลไม้เรียง